Gyanús csomag Kanada párizsi követségén
Gyanús csomag érkezett Kanada párizsi követségére, egy munkatárs rosszul lett. Riadót rendeltek el, a környéket lezárták.
Riadót rendeltek el Kanada párizsi követségén, miután gyanús csomag érkezett az épületbe. A követség egyik munkatársa rosszul lett, jelentette az AP.

Egyelőre nem tisztázott, hogy a munkatárs rosszulléte és a csomag érkezése között van-e kapcsolat. Az AP értesülései szerint vizsgálták, hogy a csomag tartalmazhat-e radioaktív anyagot, vagy más veszélyes biológiai vagy vegyi fegyvert.

A vizsgálatok végül nem állapították meg semmilyen tömegpusztító fegyver jelenlétét, így a riadót le is fújták. "Az első mintavétel negatív eredményt hozott" – közölte a tűzoltóság helyettes szóvivője. A riadónak vége, a követség dolgozói visszatérhetnek az épületbe.

A riadó idejére a kanadai követség környékét lezárták, az Avenue Montaigne forgalmát elterelték.
Külföld